આમ આઠ મહિના વીત્યા. વર્ષ 1931 ના ઓગષ્ટ અને સપ્ટેમ્બરમાં ભગવાને સરસ્વતીચંદ્રને આહારના કડક વ્રત અને નિયત ધ્યાનના અભ્યાસમાં એકતાલીસ દિવસ માટે મૂક્યો. છેલ્લા દિવસે, જે વર્ષ 1932ની શિવરાત્રી હતો, તેમણે તેઓને શક્તિદીક્ષા આપી. તેમના આ નવા શિષ્યને આશીર્વાદ આપતા તેમણે આમ કહ્યું, "મારા પુત્ર, આ પ્રાચીન અને પવિત્ર દીક્ષા સાથે હું તને યોગાચાર્યના રૂપે દીક્ષિત કરું છું. તું વિશ્વનો શ્રેષ્ઠતમ યોગાચાર્ય બનીશ. ભવિષ્યમાં જયારે તારી બાકી રહેલી દુન્યવી ઈચ્છાઓ વિશુદ્ધ થાય ત્યારે તું કોઈ વૃદ્ધ ઉદાસીન ગૌપૂજક સંતને શોધજે. તેઓ તને ભગવા વસ્ત્રો સાથે સંન્યસ્ત દીક્ષા આપશે".